Domstolens kendelse (Syvende Afdeling) af 27. april 2012 – Notermans mod Boddenberg
(Sag C-114/11)
»Artikel 18 EF og 39 EF – køretøjer – anvendelse i en medlemsstat af et privat motorkøretøj, der er indregistreret i en anden medlemsstat – pålæggelse af afgift på dette køretøj i den første medlemsstat ved dets første anvendelse på det nationale vejnet – køretøj medbragt ved flytning til den første medlemsstat og anvendt til såvel private formål som til kørsel til arbejdspladsen, som er beliggende i den anden medlemsstat«
Fri bevægelighed for personer – arbejdstagere – ligebehandling – arbejdstager, der er beskæftiget i en medlemsstat, og som har overflyttet sin bopæl til en anden medlemsstat (art. 39 EF) (jf. præmis 33 og konkl.)
Angående
Anmodning om præjudiciel afgørelse – Hoge Raad der Nederlanden – fortolkning af artikel 18 EF og 39 EF (nu artikel 21 TEUF og 45 TEUF) – national lovgivning, der pålægger en registreringsafgift ved den første anvendelse af et køretøj på det nationale vejnet – afgiftspålæggelse af en person, der er fraflyttet en anden medlemsstat, hvor vedkommende er statsborger, og som permanent anvender et i denne stat indregistreret køretøj, der er en del af flyttegodset, til private og erhvervsmæssige formål, herunder kørsel til arbejdspladsen i denne anden medlemsstat.
Konklusion
Artikel 39 EF skal fortolkes således, at den ikke er til hinder for en medlemsstats lovgivning, hvorefter de i denne stat bosiddende personer, der er tilflyttet fra en anden medlemsstat, og som har medbragt et køretøj, der er indregistreret i denne anden medlemsstat, ved den første anvendelse af dette køretøj på det nationale vejnet pålægges betaling af en afgift, der sædvanligvis skal betales ved indregistrering af et køretøj i den første medlemsstat, når nævnte køretøj i det væsentlige anvendes permanent på første medlemsstats område, selv om denne anvendelse omfatter disse personers kørsel til deres arbejdsplads, som er beliggende i den anden medlemsstat.